2022 M. MOLĖTŲ RAJONO MOKINIŲ LENGVOSIOS ATLETIKOS

RUDENS KROSO VARŽYBŲ

N U O S T A T A I

I. VARŽYBŲ VYKDYMO TIKSLAI

1. Populiarinti bėgimą tarp mokinių.

2. Skatinti moksleivių fizinį aktyvumą.

3. Išaiškinti pajėgiausius rajono bėgikus pagal amžiaus grupes.

II. ORGANIZAVIMAS

4. Varžybas organizuoja Molėtų r. kūno kultūros ir sporto centras.

III. VARŽYBŲ DALYVIAI

5. Šiose varžybose gali dalyvauti visi Molėtų rajono savivaldybės bendrojo ugdymo

mokyklose besimokantys moksleiviai pagal amžiaus grupes.

6. Varžybų dalyviai skirstomi į šias amžiaus grupes:

|  |  |  |  |
| --- | --- | --- | --- |
| **Eil. Nr**. | **Amžiaus**  **grupė** | **Bėgimo nuotolis (metrais)** | |
| Merginos | Vaikinai |
| 1. | 2015 – 2014 m. | 300 | 300 |
| 2. | 2013 – 2012 m. | 300 | 300 |
| 3. | 2011 – 2010 m. | 500 | 500 |
| 4. | 2009 – 2008 m. | 500 | 1000 |
| 5. | 2007 – 2003 m. | 500 | 1000 |

IV. VARŽYBŲ VIETA IR LAIKAS

7. Varžybos vyks š. m. rugsėjo mėn. 30 d., penktadienį, Molėtų sporto centro stadione (trasa bus padaryta futbolo aikštelėje).

8. Atvykimas į varžybas ir registracija iki 9.30 val. varžybų pradžia – 10.00 val.

9. Varžybų dalyviai be komandų vadovų neregistruojami.

V. REGISTRACIJA IR VARŽYBŲ VYKDYMO SĄLYGOS

10. Į šias varžybas vykdoma tik išankstinė registracija. Registruotis varžybų dieną

varžybų vykdymo vietoje negalima.

11. Komandos, norinčios registruotis į varžybas, dalyvių vardines paraiškas (pavyzdys

pridedamas) pateikia elektroniniu paštu scmetodininkas@gmail.com iki rugsėjo 29 d. 12.00 val., o prieš varžybas teisėjų kolegijai pateikia originalią vardinę paraišką su gydytojo viza.

12. Dalyvių numeriai komandoms bus išduodami varžybų vietoje. Numeriai tvirtinami ant

marškinėlių priekyje.

13. Už dalyvių drausmę ir elgesį varžybų metu atsako komandos vadovas.

14. Be numerių finišavusių dalyvių laikai nefiksuojami.

15. Po finišo numerius būtina grąžinti. Negrąžinusių numerių dalyvių laikai anuliuojami.

VI. LAIMĖTOJŲ NUSTATYMAS IR APDOVANOJIMAI

16. Kiekvienos amžiaus grupės nugalėtojai ir prizininkai tik asmeninėje įskaitoje pagal

pasiektus geriausius rezultatus.

17. Kiekvienos amžiaus grupės prizininkai bus apdovanoti medaliais.